Naiste kõige suurem küsimus pildistama minnes – Mida selga panna? See on kõige levinum küsimus enne pildistamisele tulemist. Proovime selle postitusega ideid ja mõtteid jagada, mida pildistamisel kanda.
#000002
Kui aus olla, siis tegelikult ei ole õigeid ega valesid valikuid. Alati tasub mõelda selle peale, millist tulemust saada soovid – romantilist, lõbusat, mõne temaatika või pühaga seoses – võimalusi on lõputult.
#000003
Päriselt, see on paljude mure pildistamisele tulles – mul on koledad käed, kas mu käed on ikka peenikesed ja palju sarnaseid muresid. Kui Sa ei soovi „maika“ tüüpi pluusiga olla, siis proovi näiteks 3⁄4 varrukatega versiooni, alati ei pea tervet kätt pluusi alla ära peitma. Heaks lahenduseks on ka kerged poolpikkade varrukatega jakid, mida saab kas niisama õlale toetada või aksessuaarina kasutada. Kui võimalik, siis vali ilma patšokkideta või ekstra pehmendusteta jakk, kuna need lisavad pildi peal suurust veelgi juurde. Ka käte asendiga annab välja palju mängida ja erinevaid poose võtta. Ära karda eksperimenteerida ja proovida, oleme Sulle abiks!
#000010
Kui ma ei taha oma riidekapist midagi selga panna?
#000015
Kas on tuttav tunne, et ükski hommik ei ole midagi selga panna? Ja te veel räägite pildistamisest, kus soovin kõige kaunim välja näha? Alati ei peagi Sinu riidekapis seda õiget kleiti või rõivakomplekti leiduma. Mõtle, kas oled tuttavatel midagi seljas näinud, mis sobiks sulle ideaalselt ja küsi, kas tohid seda pildistamiseks laenata. Usume, et laenajal ei ole maitsva koogi või õhtusöögi vastu midagi ja kleit võibki üheks õhtuks sinu olla 🙂
#000016
Juuksed, meik – mida veel?
#000018
Üks, mille peale paljud enne pildistamist ei mõtle, on juuksed. Just juuksuris käimine nädal või kaks enne pildistamist. Kahju oleks hiljem piltide pealt näha, et juuksejuur oli välja kasvanud ja see rikkus kogu ilu. Seega ole seekord kavalam ja planeeri juuksuri aeg umbes nädal enne pildistamist.
#000019
Ja kas teadsid, et foto sööb osa jumestusest pildi peal ära. Siin ei kehti reegel „less is more“. Pigem pisut rohkem, et stuudiovälk kaunist jumestust näolt ei pühiks. Kui sa igapäevaselt väga jumestust ei kanna või tunned, et seekord võiks selle eest keegi teine hoolitseda, siis anna meile märku, teeme koostööd mitme tubli jumestajaga.
#000020